കേരളം തനിക്ക് പാരിതോഷികം പ്രഖ്യാപിക്കാത്തതിനെക്കുറിച്ച് അറിയില്ല കായികതാരങ്ങളെ പ്രോത്സാഹിപ്പിക്കുന്നതാണ് കേന്ദ്രനയം പ്രതികരണവുമായി പിആര് ശ്രീജേഷ് ജര്മനിയെ കീഴടക്കി ഇന്ത്യന് പുരുഷ ടീം 41 വര്ഷങ്ങള്ക്ക് ശേഷമാണ് ടോക്യോയില് നിന്നും ഒരു ഒളിമ്ബിക് മെഡല് ഇന്ത്യയിലെത്തിച്ചത്. അതും ഒരു മലയാളി കൂടി നേടിയ സുവര്ണ്ണ നേട്ടം. പ്രോത്സാഹനം എന്ന നിലയില് സര്ക്കാരിന്റെ വക നിരവധി സമ്മാനങ്ങള് കൊടുക്കേണ്ട അവസരമായിരുന്നു അത്.എന്നാല് വലിയ രീതിയില് പ്രഖ്യാപനങ്ങള് ഇത് വരെ നടന്നിട്ടില്ല.ഇപ്പോള് ഈ വിഷയത്തില് പ്രതികരണവുമായി രംഗത്ത് വന്നിരിക്കുകയാണ് ശ്രീജേഷ്. കേരളം തനിക്ക് പാരിതോഷികം പ്രഖ്യാപിക്കാത്തതിനെക്കുറിച്ച് അറിയില്ലെന്ന് പിആര് ശ്രീജേഷ് പറഞ്ഞു . വിഷയത്തില് കൂടുതല് പ്രതികരണങ്ങള് അദ്ദേഹം നടത്തിയിട്ടില്ല. സ്കൂളുകളില് സ്പോര്ട്സ് നിര്ബന്ധമാക്കണമെന്നും കായികതാരങ്ങളെ പ്രോത്സാഹിപ്പിക്കുന്നതാണ് കേന്ദ്രനയമെന്നും പിആര് ശ്രീജേഷ് തുറന്നടിച്ചു. ശ്രീജേഷിന് പാരിതോഷികം നല്കാത്തതില് നിരവധി ആള്ക്കാര് വിമര്ശനം ഉയര്ത്തിയിരുന്നു. മുതിര്ന്ന കായികതാരം അഞ്ജു ബോബി ജോര്ജ് സംസ്ഥാന സര്ക്കാരിനെതിരെ പ്രതിക്കരിച്ചിരുന്നു . സര്ക്കാര് നിലപാട് നിരാശാ ജനകമാണെന്നും തന്നോടും ഇത് തന്നെയാണ് കാട്ടിയതെന്നും അഞ്ജു പറഞ്ഞു. ശ്രീജേഷിനെ തിരസ്കരിക്കരുതെന്നും ഉചിതമായ പാരിതോഷികം പ്രഖ്യാപിക്കണമെന്നും വോളീബാള് ഇതിഹാസം ടോം ജോസഫ് തുറന്നടിച്ചിരുന്നു . കേരള സര്ക്കാര് മറ്റു സംസ്ഥാനങ്ങളെ കണ്ടുപഠിക്കണമെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന് തുറന്നടിച്ചു. അതേസമയം സംരംഭകനും വിപിഎസ് ഹെല്ത്ത് കെയര് ഗ്രൂപ്പ് സ്ഥാപകനുമായ ഡോ. ഷംഷീര് വയലില് ശ്രീജേഷിന് ഒരുകോടി രൂപ പാരിതോഷികം പ്രഖ്യാപിച്ചിരുന്നു . അടുത്ത ദിവസം കേരളത്തിലെത്തുന്ന ശ്രീജേഷിന് കൊച്ചിയില് നടക്കുന്ന പ്രത്യേക ചടങ്ങില് വിപിഎസ് ഹെല്ത്ത്കെയര് പ്രതിനിധികള് തുക കൈമാറും. ഇന്ത്യയിലേക്ക് ഇത്തവണത്തെ ഒളിമ്ബിക്സില് നിരവധി മെഡലുകള് താരങ്ങള് സ്വന്തമാക്കി. അവരുടെ സര്ക്കാരുകള് എല്ലാം അവര്ക്ക് തക്കതായ പ്രതിഫലവും പ്രോത്സാഹനവും നല്കി. നീരജ് ചോപ്രയ്ക്ക് ഹരിയാന സര്ക്കാര് ആറുകോടിയാണ് പാരിതോഷികം പ്രഖ്യാപിച്ചത്. ഹോക്കിയില് ജയിച്ച പുരുഷ ടീമംഗങ്ങള്ക്ക് പഞ്ചാബ് സര്ക്കാര് ഒരു കോടി രൂപ വീതം പാരിതോഷികം പ്രഖ്യാപിച്ചു. മീരഭായി ചാനുവിനും സര്ക്കാര് സാമ്ബത്തിക സഹായങ്ങളും പാരിതോഷികങ്ങളും നല്കി. എന്നിട്ടും കേരളത്തില് നിന്നും ഇത്രയും വലിയ നേട്ടം കൊയ്ത ഒരു വ്യക്തിക്ക് വേണ്ട രീതിയിലുള്ള പരിഗണന നല്കിയില്ല എന്നത് വളരെ ആശ്ചര്യകരമായ കാര്യമാണ്.